Canfield-familien og McKay-familiene har kranglet så lenge at ingen lenger husker årsaken til at feiden begynte i utgangspunktet. En stormfull natt i 1810 dreper familiens patriark John McKay og hans rival James Canfield hverandre. Etter ektemannens tragiske dødsfall, bestemmer Johns kone at sønnen Willie ikke burde lide samme skjebne. Hun flytter derfor til New York for å bo hos søsteren sin, som etter morens død oppdrar Willie uten å fortelle ham om familie-feidene deres. Tjue år senere mottar Willie et brev som informerer ham om at farens eiendom nå tilhører ham. Tanten hans forteller ham endelig om feiden, men han bestemmer seg for å returnere til sitt fødested uansett for å kreve arven sin. På togturen møter han en ung kvinne som heter Virginia. De er først sjenerte ovenfor hverandre, men de blir snart bedre kjent med hverandre. Ved deres reisemål blir hun møtt av faren sin og to brødre. Men det viser seg at de tilhører Canfield-familien.